Bəfə́bəle bisíé bɔ́ bə́ tíndigi bɔ́ təge ai avoŋóbó, və nâ: "Dzálágán esíé dzáán yā ámǒs ósə, anə́ éyɔŋ bə́ vâg mína mim̀bɔ́b!" 14Bətə́bə̄ bə́ ósú yā bɔ́n bə́ Ísraɛ̂l ai bə́fə́bəle bísíé bə́ ngátə́le bə́ wúú ébom, ḿból yə̄ nâ bə́ yālán ńsílí bə́ síligi bɔ́ naa: “Ású dzé təge mǎn bímī bīríg yə aná ? Myǎyanga dzé ?” 15Ńdɔ̄ bətə́bə̄ bə́ ósú yā bɔ́n bə́ Ísraɛ̂l bə́ ngátíe, bə́ kə̄ yōn Farawóŋ á mís bɔ́ nâ: "Dzé fə wǎbɔ bíā ná ? 16Bávə̄ kīg fə bitúgā bíe bilɔ́g, hədá bə́ kada bíā hə nâ bímán biríg, ebom anə́ byāwú". 17Farawóŋ nyé nâ: “Mǐ nə miǹtə́tə̄g, miǹtə́tə̄g mí byə́m, ńdɔ mǐ nə́ və nâ: "Bɔ̌ tə́ bǐ kə və́ Ńtondôbə mətúnuŋa". 18Kódógán ma á mís, kəán á bīsíé étie etíé. Bâyǐ kīg fə̄ mína bǎd və̄ mīḿbɔ́b, dá myǎyi bímī é táŋ bīríg báyī mína tsíg !” 19Bətə́bə̄ bə́ ósú yā bɔ́n bə́ Ísraɛ̂l, ḿból bə́ ngáyén naa bə́ ńtə́lə yǎ óngə̄gɛ́d étíé, bɔ̂ bə́ ngadígan hḿ fɔ̄ɔ̄ bɔ́ nâ: “Anə́ mod və é tâŋ biríg yā ámǒs ósə, təge vaa təge bəde!”. 20Ńdɔ̄ bázu tóban ai Mósɛs bân Áron, ḿból bə́ yanga bɔ́ á bə́ sɔ̂ ábə Farawóŋ, bɔ́ ai bɔ́ nâ: